
Selam alejkum! Zanima me vaš stav o uzimanju studentskih kredita. Ja sam obaviještena da je to beskamatni kredit, i da ukoliko student ima dobar prosjek ocjena, nema potrebe čak ni da ga vraća, ali bih voljela da čujem stav učenih. Allah vas nagradio!


* 
* 
* 
* 
* 
* 
* 

 
Uzimanje studentskog beskamatnog kredita

Uvažena sestro u vjeri, vama je obaveza da provjerite da li je to doista beskamatni kredit. Ako se uistinu radi o beskamatnom kreditu, onda ne postoji nikakva zapreka da onaj ko ima potrebu i koji ispunjava uvjete postavljene od onoga ko odobrava taj kredit – uzme takav kredit. Ako se desi da onaj ko je odobrio takav beskamatni kredit, zbog dobrog prosjeka ili nekog drugog razloga, oslobodi dužnika od vraćanja duga, to je također dozvoljeno.


Napomena: Savjetujem vam da budete pažljivi kada budete provjeravali o kakvom kreditu se radi. Živimo u vremenu kada mnogi pojedinci i institucije izbjegavaju kamatu nazvati njenim imenom, već je nazivaju drugim nazivima, a u osnovi to je jedna te ista stvar. ***[Islam](https://pitajucene.com/search/islam/questions/ "Pretraži pitanja o Islamu")*** ne gleda u imena i termine, već gleda u stvarnost. A Allah najbolje zna!  

Na pitanje odgovorio: prof. ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa stranice <http://www.n-um.com>


